Frigat pelbagai peranan FREMM

Latar belakang

Tiga versi asal FREMM telah diutarakan iaitu; versi peperangan anti kapal selam (ASW), versi kegunaan am (GP) dan versi serangan darat (AVT) untuk mengantikan kelas-kelas frigat yang sedia ada dalam perkhidmatan tentera laut Perancis and Itali. Sejumlah 27 buah FREMM akan dibina - 17 buah untuk Perancis dan 10 buah untuk Itali - dengan tujuan lain adalah pasaran eksport. Bagaimanapun pemotongan belanjawan telah merubah keperluan apabila jumlahnya berkurang dengan ketara bagi Perancis, sementara Itali tidak berubah. Versi serangan darat (AVT) akhirnya dibatalkan.
Versi FREMM ketiga iaitu peperangan anti udara telah dicadangkan oleh DCNS dalam satu jawapan bagi sebuah frigat pertahanan udara baru, sebuah versi yang dikenali sebagai FREDA ("FREgates de Défense Aériennes", "Frigat pertahanan udara"). Keperluan baru Perancis ini timbul ekoran perolehan kapal frigat kelas Horizon ketiga dan keempat telah dibatalkan selepas dua buah kapal pertama telah berkos €1,350 juta sebuah, tetapi keputusan ini masih menjadikan Tentera Laut Perancis memerlukan pengantian bagi frigat pertahanan udara iaitu  kelas-Cassard yang telah usang.
Setakat tahun 2009, rekabentuk FREDA memaparkan sebuah versi yang lebih berkuasa dengan pemasangan radar jujukan imbasan pasif elektronik Herakles dan 32 sel SYLVER A50 bagi mengantikan 16 sel A43 dan 16 sel A70. SYLVER A50 akan membolehkan FREDA untuk melepaskan peluru berpandu Aster 30 sejauh 120 kilometer (75 batu); sonar jujukan tunda tidak akan dipasang.
Di Euronaval 2012 DCNS mempamerkan satu konsep baharu yang dikenali sebagai FREMM-ER untuk memenuhi keperluan FREDA, sekali lagi berasaskan rekabentuk FREMM, tetapi secara spesifik menumpukan pada misi pertahanan peluru berpandu balistik selain peperangan anti udara. FREMM-ER memiliki sebuah struktur super yang diubahsuai bagi mengantikan radara Héraklès dengan Thales Sea Fire 500 yang baru, dengan empat buah plat kekal menyamai radar AN/SPY-1 yang digunakan oleh Tentera Laut Amerika Syarikat. Bagaimanapun, tidak seperti Héraklès dan SPY-1 (kedua-duanya menggunakan teknologi jujukan imbasan pasif elektronik), Sea Fire 500 menggunakan antena jujukan imbasan aftif elektrobik.

Perancis

Perancis pada awalnya ingin mendapatkan 17 buah kapal FREMM untuk mengantikan  kelas-D'Estienne d'Orves dan sembilan buah frigat peperangan anti kapal selam,  Tourville dan  kelas Georges Leygues. Pada bulan November 2005, Perancis mengumumkan sebuah kontrak bernilai €3.5 bilion untuk membina lapan buah kapal, dengan pilihan untuk membina sembilan buah lagi bernilai €2.95 bilion yang akan dipecahkan kepada dua kumpulan (berjumlah 17 buah).
Berikutan dengan pembatalan kapal ketiga dan keempat bagi frigat kelas Horizon pada tahun 2005 atas alasan belanjawan, keperluan untuk memperoleh versi pertahanan udara bagi kelas FREMM (dikenali sebagai FREDA) dibuat – di mana DCNS membuat beberapa cadangan. Jangkaan bahawa dua buah kapal terakhir daripada 17 buah FREMM yang dirancang akan dibina berdasarkan spesifikasi FREDA; bagaimanapun menjelang 2008, rancangan telah disemak semula menjadi hanya 11 buah FREMM (9 buah versi ASW dan 2 buah versi FREDA) pada nilai €8.75 bilion (FY13, ~AS$12 bilion). 11 buah kapal ini akan bernilai €670 juta (~AS$760 juta) sebuah pada tahun kewangan 2014, atau €860 juta (~AS$980 juta) termasuk kos pembangunan.
Kertas Putih berkenaan Pertahanan dan Keselamatan Kebangsaan 2013 memberi komitmen Perancis untuk 15 buah frigat di barisan hadapan, yang mana pada awalnya tersalah tafsir sebagai 2 buah kelas Horizon, 5 buah kelas La Fayette dan pengurangan armada FREMM kepada 8 buah kapal. Rancangan pertahanan 2014/2019 menyatakan satu sasaran dengan 11 buah FREMM; rancangan terkini adalah untuk memperoleh enam buah versi ASW untuk mengantikan frigat kelas-Georges Leygues menjelang tahun 2019, diikuti oleh dua buah versi pertahanan udara untuk mengantikan frigat kelas-Cassard yang usang dan satu keputusan akan dibuat pada tahun 2016 berkenaan versi bagi tiga buah kapal selebihnya. Pada tahun 2014, Panglima Tentera Laut Perancis, Laksamana Bernard Rogel, mengesahkan bahawa 11 buah frigat FREMM telah dipesan tetapi pada tahun 2015, pesanan telah dikurangkan kepada lapan buah bagi membolehkan pembelian lima buah frigat sederhana FTI bermula pada tahun 2023. FTI akan mengantikan kelas  kelas-La Fayette, yang mana akan dipasang dengan sebuah sonar sebagai langkah sementara.

Maghribi

Pada 24 Oktober 2007, satu pengumuman telah dibuat akan pesanan untuk sebuah FREMM bagi mengantikan  korvet kelas-Descubierta yang digunakan oleh Tentera Laut Diraja Maghribi. Kontrak telah ditandatangani pada 18 April 2008 dan pembinaannya telah dimulakan pada musim panas 2008 dengan penghantaran dijangka pada tahun 2012 atau 2013; Mohammed VI telah dilancarkan pada bulan September 2011 dan diserahkan pada 30 Januari 2014. Kapal milik Maghribi ini menyerupai versi anti kapal selam milik Perancis, tanpa tiub SYLVER A70 untuk SCALP Naval, dan berharga €470 juta.

Greece

Pada 22 Januari 2009, Tentera Laut Greece telah mengumumkan satu pesanan untuk enam buah kapal FREMM untuk mengantikan  frigat kelas-Elli. Selepas krisis hutang kerajaan Greece, pesanan ini dikurangkan kepada dua hingga empat buah kapal yang dilengkapi dengan SCALP Naval. Perancis dipercayai telah menawarkan kepada Greece kos percuma untuk lima tahun pertama. Jerman membantah perjanjian ini pada bulan Oktober 2011 dan tiada perjanjian lanjut telah ditandatangani. Pada bulan Februari 2013, semasa lawatan rasmi Presiden Perancis, François Hollande, di Athens, berdasarkan laporan berita sebuah perjanjian yang mana termasuk penyewaan jangka panjang dua buah frigat FREMM (Normandie dan Provence berdasarkan laporan awal) kepada Tentera Laut Greece telah dicapai.

Kanada

Pada bulan April 2013, kerajaan Perancis telah mempamerkan kelas FREMM di Halifax dengan harapan untuk menjual kepada Tentera Laut Diraja Kanada bagi Projek Penempur Kelas Tunggal. Menteri Pertahanan Kanada, Peter MacKay, memberi komen "Saya tidak pernah lihat… sebuah kapal yang mengagumkan seperti ini". DCNS dianggap sebagai salah satu pembida utama dalam program ini.

Mesir

Pada 16 Februari 2015, Tentera Laut Mesir telah memesan sebuah kapal FREMM yang akan memasuki perkhidmatan sebelum pembukaan Terusan Suez Baru, sebagai sebahagian daripada satu perjanjian yang lebih besar (termasuk 24 buah pesawat Rafale dan pembekalan peluru berpandu) bernilai AS$5.9 bilion (€5.2 billion). Bagi memenuhi tarikh akhir yang diberikan oleh Mesir, Perancis telah menawarkan untuk menghantar Normandie, asalnya dibina untuk kegunaan Tentera Laut Perancis. Peralatan penyesak SYLVER A70 VLS dan NETTUNO-4100 telah dikeluarkan di sebabkan sekatan eksport bagi peralatan yang sensitif. Jumlah krew dalam sekitar 126 kelasi berbanding 108 orang dalam Tentera Laut Perancis. Antena SATCOM untuk satelit Syracuse buatan Perancis juga akan ditanggalkan. Mesir akan menggunakan satelit telekomunikasi ketenteraan mereka yang mana telah dibekalkan oleh Airbus Defence and Space dan Thales Alenia Space, mana digunakan pada kapal-kapal tentera laut mereka. Bermula Mac 2015, DCNS telah melatih krew Mesir berkenaan teknologi di atas kapal ini dan DCNS bersama-sama rakan kongsinya akan menemani anak-anak kapal Tentera Laut Mesir selama 15 bulan. Pada 23 Jun 2015, pembina kapal laut Perancis DCNS telah menyerahkan frigat FREMM   Tahya Misr ( dahulunya Normandie) kepada Tentera Laut Mesir. Satu istiadat penyerahkan Normandie, yang dinamakan semula sebagai Tahya Misr ("Panjang Umur Mesir") kepada Mesir di hadapan Jeneral Sedki Sobhy, Menteri Pertahanan Mesir, Jean-Yves Le Drian, Menteri Pertahanan Perancis, Laksamana Osama Rabie, Panglima Tentera Laut Mesir, Laksamana Bernard Rogel, Panglima Tentera Laut Perancis dan Hervé Guillou, Pengerusi & CEO DCNS

Australia

Pada 18 April 2016, Perdana Menteri Malcolm Turnbull mengesahkan bahawa kelas FREMM buatan Itali merupakan salah satu daripada tiga buah frigat yang telah disenarai pendek untuk mengantikan   frigat kelas-Anzac yang berasaskan rekabentuk MEKO 200.
Pada 1 September 2016, Fincantieri telah menandatangi satu kontrak dengan kerajaan Australia untuk menyertai Proses Penilaian Kompetitif, yang dilakukan oleh Jabatan Pertahanan, untuk membina sembilan buah Frigat Masa Depan yang akan dibina di Adelaide, Australia Selatan untuk Tentera Laut Diraja Australia di bawah program SEA 5000; Ia adalah persetujuan untuk menyertai persaingan dan bukannya penganugerahan kontrak akhir.